钦定古今图书集成/明伦汇编/氏族典/第206卷 > 高澄
## 钦定古今图书集成/明伦汇编/氏族典/第206卷 > 高澄

按《黄冈县志》：澄，字汝清，有孝行。祖有暴疾，刺血焚指，
吁天自代。祖母目双瞽，澄哀痛，终身不饮酒，不茹荤，
不入内寝，祖母目为复明。父有藏金，欲私其幼子，知
澄孝而不欲伤其心，犹匿之枕间。澄先意承之，故令
其弟浣枕而徉外出，顷归侍父，大呼曰：“孝子孝子！”有
渔妇失其夫赀本，夫疑其有所私，欲死之。澄乃密记
其所失，数还之，妇得不死。其阴行多类此。至今人称
为“南城公。”盖澄居城之南云。